Gilė

Gilė – stambus sausasis uždarasis vienasėklis 2-5 cm ilgio vaisius su storu kietu apvalkalu. Forma – pailgai kiaušiniška, beveik iki trečdalio apgaubta gvildo.

 Ąžuolų gilės 
Giles išaugina ąžuolai po 1−4 ant kotelio. Prinoksta ir krinta rugsėjo-spalio mėn. Nukritusias ant žemės giles išplatina gyvūnai, pvz., kėkštai.

Gilėse yra 40-60 % krakmolo, 7 % cukraus, 5 % riebalų, 4-6,5 % baltymų, 5-8 % rauginių medžiagų.

 Panaudojimas 
Iš gilių gaminama gilių kava, vartojama kaip kavos pakaitalas ar tiesiog karštas gėrimas.

Kai kuriose šalyse gilės naudojamos maistui, ypač stingant įprastinių maisto produktų. Sutrintos į miltus naudojamos kepiniams. Kadangi gilėse yra daug krakmolo, Korėjoje iš jų gaminamas valgomas krakmolo gelis, vadinamas mook. Iš gilių kartais išgaunamas maistinis aliejus.Acorns. In: IFIS Dictionary of Food Science and Technology. Blackwell Publishing. 2005. 4 p.

Gilių pašaru šeriamos kiaulės, avys, lesinami naminiai paukščiai.

 Gilės kitur 
V. Petkevičius yra parašęs knygą vaikams „Gilės nuotykiai Ydų šalyje“, kurioje vienas herojų yra gilė.

 Galerija 

 Nuorodos 

Kategorija:Vaisius
Kategorija:Riešutai ir sėklos